REPUBLIKA HRVATSKA

OSNOVNA ŠKOLA ANTUN GUSTAV MATOŠ TOVARNIK

KLASA: 003-05/21-01/3

URBROJ: 2188 -94-21-01-01

U Tovarniku, 10.9.2021.

Na temelju Pravilnika o načinima, postupcima i elementima vrednovanja učenika u osnovnoj i srednjoj školi (NN br. 112/2010) Učiteljsko vijeće Osnovne škole Antun Gustav Matoš Tovarnik u Tovarniku na prijedlog ravnateljice Škole i temeljem rada Povjerenstva na Sjednici Učiteljskog vijeća održanoj 10. rujna 2021. godine donosi

**PRAVILNIK**

**O KRITERIJIMA ZA OCIJENJIVANJE VLADANJA UČENIKA**

Učenik na kraju svakog obrazovnog razdoblja dobiva ocjenu iz vladanja. Ocjene iz vladanja su: ***uzorno***, ***dobro*** i ***loše***.

Elementi ocjenjivanja vladanja utvrđuju se kroz odnos prema nastavnom procesu,  
prema drugim učenicima, prema učiteljima i ostalim djelatnicima škole, prema  
školskoj imovini i imovini učenika te društvenom i prirodnom okružju. Razrednici  
u ocjenjivanju vladanja moraju poštivati kriterije ocjenjivanja koji su doneseni na  
razini škole.

Razrednici uzimaju u obzir:

1. napomene u e- dnevniku
2. pisane bilješke dežurnog učitelja i stručnog suradnika

Uzimaju se u obzir **bilješke** koje se tiču navedenih sastavnica svakog pojedinog  
područja koje spadaju u kriterije ocjenjivanja. Također se uzimaju u obzir i **izrečene pedagoške mjere** u skladu sa Pravilnikom o kriterijima za izricanje pedagoške mjere.

**OCJENJIVANJE VLADANJA**

Vladanje učenika je ponašanje učenika na nastavnim i svim drugim oblicima odgojno  
– obrazovnog područja praćenja. Kriteriji ocjenjivanja dijele se na četiri područja:

1. odnos prema nastavnom procesu
2. odnos prema učenicima,
3. odnos prema učiteljima i ostalim djelatnicima Škole
4. odnos prema školskoj imovini te društvenom i prirodnom okružju

**OPĆE NAPOMENE**

Vrednovanje vladanja učenika obuhvaća sustavno prikupljanje podataka o ponašanju učenika i postignutim kompetencijama prema unaprijed definiranim prihvaćenim načinima, postupcima i elementima,a sastavnice su:

* praćenje, tj. sustavno uočavanje i bilježenje zapažanja o ponašanju učenika prema prethodno utvrđenim elementima od strane razrednika, učitelja i stručnih suradnika
* provjeravanje, tj. procjena napretka u ponašanju učenika i postignute razine kompetencija na temelju praćenja, na sjednicama Razrednih vijeća, školskih povjerenstava, te individualnih razgovora s roditeljima i učenicima
* pridavanje opisne vrijednosti uzorno, dobro, loše rezultatima praćenja učenikovog ponašanja prema sastavnicama ocjenjivanja vladanja. Bilješke o ponašanju učenika pišu se u e-Dnevnik.

Načine, postupke i elemente vrednovanja predlažu svi učitelji Škole, razrednik ih objedinjuje i usklađuje, a Razredno/Učiteljsko vijeće razmatra, definira/redefinira i usvaja.

* redovito/povremeno/ učestalo pratit će se tri puta godišnje na sjednicama Razrednih vijeća.
* aktivnosti u procesu vrednovanja razvoja ponašanja učenika provode učitelji, razrednici i stručni suradnici transparentno, javno i kontinuirano, poštujući učenikovu osobnost i dajući svakomu učeniku jednaku priliku.
* Razredno vijeće donosi konačnu ocjenu vladanja na prijedlog razrednika, te
* učenik ima pravo znati elemente ocjenjivanja, kao i načine i postupke vrednovanja vladanja.
* učenik je dužan pridržavati se svih pravila koja se odnose na načine i postupke vrednovanja, te na pravila ponašanja učenika u školi. Ukoliko se učenik ne pridržava pravila, učitelj/razrednik/stručni suradnik može predložiti određenu pedagošku mjeru razredniku, Razrednome ili Učiteljskome vijeću, koje može donijeti odluku o izricanju pedagoške mjere učeniku
* roditelj ima pravo znati elemente ocjenjivanja, kao i načine i postupke vrednovanja vladanja. O načinima i postupcima vrednovanja i ocjenjivanja vladanja roditelje informira razrednik na roditeljskim sastancima i individualnim informativnim razgovorima.
* ravnatelj i stručna suradnica Škole dužni su tijekom nastavne godine pratiti provođenje odredbi navedenog Pravilnika koje se odnose na vrednovanje vladanja učenika.
* elementi i mjerila vrednovanja vladanja učenika dostupni su učenicima i roditeljima na web stranici Škole

**KRITERIJI ZA OCJENJIVANJE VLADANJA**

|  |  |  |
| --- | --- | --- |
| KARAKTERISTIKE PONAŠANJA UČENIKA **UZORNOG** VLADANJA: | KARAKTERISTIKE PONAŠANJA UČENIKA **DOBROG** VLADANJA: | KARAKTERISTIKE PONAŠANJA UČENIKA **LOŠEG** VLADANJA: |
| Učenik uzornog vladanja aktivan je u nastavnom procesu, odgovaran i savjestan u radu, spreman na suradnju s učenicima i učiteljima. Poštuje dogovorena pravila, primjereno se ponaša u školi i izvan nje (terenska nastava i sl.), izbjegava konfliktne situacije, te poštuje pravila timskoga rada. | Učenik dobrog vladanja povremeno je aktivan u nastavnom procesu. Povremeno ne poštuje dogovorena pravila, povremeno ometa učenike i učitelje u radu, ali prihvaća odgovornost i popravlja svoje ponašanje, ne izbjegava konfliktne situacije. Tijekom godine izrečena mu je pedagoška mjera **Opomena** nakon čega učenik nije promijenio svoje ponašanje. Dobro vladanje može imati i učenik kojemu je izrečena pedagoška mjera Ukor, uz uvjet da je prihvatio odgovornost i popravio ponašanje. | Učenik lošeg vladanja učestalo krši Kućni red škole te razredna i druga pravila. Učenik je neodgovaran i nesavjestan u radu, nije spreman na suradnju s učenicima i učiteljima te učestalo ometa druge učenike i učitelje u radu. Tijekom godine izrečena mu je pedagoška mjera **Ukor** i **Strogi ukor,** no i nakon izricanja mjere učenik nije prihvatio odgovornost za svoje ponašanje i nije ga promijenio. |

Karakteristike ponašanja učenika uzornog, dobrog i lošeg vladanja su podrobnije objašnjene i suprotstavljene u nastavku teksta uzimajući u obzir četiri područja ponašanja važnih za donošenje ocjene iz vladanja (odnos prema nastavnom procesu, odnos prema učenicima, odnos prema učiteljima i ostalim djelatnicima Škole, odnos prema školskoj imovini te društvenom i prirodnom okružju škole).

Kod ocjenjivanja vladanja ukoliko se radi o učeniku s teškoćama, kriteriji za ocjenjivanje vladanja će se dodatno razmatrati.

1. **Odnos prema radu**

|  |  |  |
| --- | --- | --- |
| **uzorno** | **dobro** | **loše** |
| - redovito pohađa nastavu i ostale aktivnosti i nema neopravdanih izostanaka | - učenik ima izrečenu mjeru opomenu zbog neopravdanih izostanaka (4-6 sati, odnosno 0,5% od ukupnog broja sati)) | - učenik ima izrečenu mjeru ukora ili strogog ukora zbog neopravdanih izostanaka (7 i više sati ili 1%-1,5% ukupnog broja sati) |
| -  primjeran odnos prema učenju i radu: na satu surađuje, aktivan je i zainteresiran | - ima četiri do šest evidencija u kojima stoji kako ne prati i ometa nastavu | - ima više od šest evidencija u kojima stoji kako ne prati i ometa nastavu |
| - poštuje dogovorena pravila | - ima četiri do šest evidencija zbog nepoštivanja dogovorenih pravila | - ima više od šest evidencija zbog nepoštivanja dogovorenih pravila |
| -  izvršava dogovorene zadatke (nosi pribor, opremu…) | - povremeno ne izvršava dogovorene zadatke što je evidentirano četiri do šest puta | - ne izvršava dogovorene zadatke što je evidentirano više od šest puta |

**2.Odnos prema drugim učenicima**

|  |  |  |
| --- | --- | --- |
| **Uzorno** | **dobro** | **loše** |
| - ne ometa druge učenike u praćenju nastave | - povremeno ometa druge učenike u praćenju nastave što je evidentirano četiri do šest puta | - učestalo ometa druge učenike što je evidentirano više od šest puta |
| - ne ugrožava sigurnost drugih učenika, ne vrijeđa, ne ismijava, ne prijeti, ne psuje drugim učenicima | - ima četiri do šest evidencija u kojima stoji kako ugrožava sigurnost drugih učenika, vrijeđa, ismijava, prijeti ili psuje drugim učenicima | - ima više od šest evidencija u kojima stoji kako ugrožava sigurnost drugih učenika, vrijeđa, ismijava, prijeti ili psuje drugim učenicima |
| - potpuno preuzima odgovornost za svoje postupke na način da se ispriča, ne ponavlja učinjeni propust | - povremeno preuzima odgovornost za svoje postupke na način da se ispriča, ponekad prebacuje krivicu na druge učenike | - ne preuzima odgovornost za svoje postupke na način da se ispriča, ponavlja greške unatoč upozorenjima o neprimjerenosti |
| - poštuje različitosti, ima visok prag tolerancije i uvažava manjine | - kod učenika je evidentirano nepoštivanje različitosti, netolerancija i neuvažavanje manjina | - evidentirano učestalo nepoštivanje različitosti, netolerancija i neuvažavanje manjina |

1. **Odnos prema učiteljima i ostalim djelatnicima škole**

|  |  |  |
| --- | --- | --- |
| **Uzorno** | **dobro** | **loše** |
| - pozitivno reagira na zahtjeve koje postavljaju učitelji (u skladu s pravnim propisima i Kućnim redom škole) | - četiri do šest puta se oglušio na zahtjeve koje postavljaju učitelji (u skladu s pravnim propisima i Kućnim redom škole) | - negativno reagira na zahtjeve koje postavljaju učitelji i na njih se oglušio se više od šest puta (u skladu s pravnim propisima i Kućnim redom škole) |
| - ne ometa učitelje za vrijeme nastave i ostalih oblika odgojno-obrazovnog rada (DOP, DOD, INA, izvanučionička nastava i sl.) | - povremeno ometa učitelje za vrijeme nastave i ostalih oblika odgojno-obrazovnog rada (DOP, DOD, INA, izvanučionička nastava i sl.) | - učestalo ometa učitelje za vrijeme nastave i ostalih oblika odgojno-obrazovnog rada (DOP, DOD, INA, izvanučionička nastava i sl.) |
| - na primjere način komunicira sa svima učiteljima i djelatnicima škole i uvažava njihove zahtjeve | - uvažava samo učitelje koji mu predaju i s njima komunicira na primjeren način, dok ostale ne uvažava | - komunikacija s učiteljima i ostalim djelatnicima škole učestalo je neprimjerena, ne uvažava i ne poštuje učitelje |
| - ne ugrožava sigurnost učitelja i drugih djelatnika | - jednom je upozoren i evidentiran zbog ugrožavanja sigurnosti učitelja i ostalih djelatnika | - svojim ponašanjem učestalo ugrožava svoju sigurnost, sigurnost učitelja i ostalih djelatnika |

**4.Odnos prema školskoj imovini te društvenom i prirodnom okružju**

|  |  |  |
| --- | --- | --- |
| **uzorno** | **dobro** | **loše** |
| učenik čuva imovinu (učenika, škole, osobnu, društvenu…) | - jednom je evidentiran za namjerno uništavanje imovine (učenika, škole, osobnu, društvenu…) | - učestalo uništava imovinu (učenika, škole, osobnu, društvenu…) |
| vodi računa o urednosti školskih prostora (učionica, sanitarnih čvorova i sl.), učestalo nosi preobuću | - vodi računa o urednosti školskih prostora (učionica, sanitarnih čvorova i sl.), četiri do šest puta je evidentiran kako zaboravlja i ne nosi preobuću čime otežava održavanje čistoće škole i remeti osobno i tuđe zdravlje | - neprimjereno se ponaša prilikom korištenja sanitarnih čvorova namjerno narušavajući toaletnu higijenu, ne želi nositi preobuću čime otežava održavanje čistoće škole i remeti osobno i tuđe zdravlje |
| - poštuje zabranu unošenja zabranjenih sredstava u unutrašnji ili vanjski prostor škole | - jednom se oglušio na zabranu unošenja zabranjenih sredstava u unutrašnji ili vanjski prostor škole, o čemu postoji evidencija | - učestalo krši zabranu unošenja zabranjenih sredstava u unutrašnji ili vanjski prostor škole, o čemu postoji evidencija |
| - prihvaća svoju odgovornost za svoje postupke prema imovini škole te društvenom i prirodnom okružju | - ima četiri do šest evidencija o neprihvaćanju odgovornosti za svoje postupke prema imovini škole te društvenom i prirodnom okružju | - ne prihvaća odgovornosti za svoje postupke prema imovini škole te društvenom i prirodnom okružju |
| - posjeduje razvijenu ekološku svijest i ponaša se u skladu s tim | - ima djelomično razvijenu ekološku svijest | - nema razvijenu ekološku svijest |
| - poštuje zabranu konzumiranja alkohola, duhanskih proizvoda i droge u unutrašnjem i vanjskom prostoru škole i svim ostalim prigodama (TN, izleti, susreti i sl.) | - jednom je upozoren i evidentiran za konzumaciju alkohola, duhanskih proizvoda i droge u unutrašnjem i vanjskom prostoru škole i svim ostalim prigodama (TN, izleti, susreti i sl.) | - ne poštuje zabranu konzumiranja alkohola, duhanskih proizvoda i droge u unutrašnjem i vanjskom prostoru škole i svim ostalim prigodama (TN, izleti, susreti i sl.) |

**ZAVRŠNE NAPOMENE**

**Učitelj ima obvezu:**

1. Redovito upisivati bilješke učenikovog vladanja, pridržavajući se zajedničkih kriterija

**Razrednik ima obvezu:**

1. na početku nastavne godine (na 1. satu razrednika, tj. na 1. roditeljskom sastanku) upoznati javno sve učenike i roditelje s elementima i mjerilima ocjenjivanja vladanja učenika
2. na kraju nastavne godine (na zadnjem satu razrednika na kraju nastavne godine) javno zaključiti i priopćiti, te obrazložiti ocjenu vladanja svakom učeniku, a u odgovarajuću rubriku Dnevnika rada za sat razrednika upisati „javno zaključivanje i priopćavanje ocjena vladanja učenika", te upoznati roditelje sa zakonskim rokom za žalbu na izrečenu ocjenu vladanja.
3. redovito informirati roditelje o vladanju učenika, dogovarati i poduzimati mjere za unaprjeđivanje vladanja učenika, te voditi brigu o tome da roditelj pravovremeno dobije informaciju koju će i zbog čega ocjenu vladanja imati njegovo dijete na kraju nastavne godine.

**Ravnatelj:**

1. Upoznaje Vijeće roditelja s prijedlogom Pravilnika
2. Prijedlog Pravilnika predstavlja Školskom odboru.